
Mat. Avio isto Fefipo, che i dito che i sbalia, 
Che da sti Todesehi no lassa l'Italia? 

' Sa dirto el proerbio, che tanti testoni 
I nasèa digando dei nostri Zuconi; 
Che fin che galine le fa i so ovi freschi 
Tei nostri paesi ghe resta i Todesehi? 
Adesso, flol caro, le li farà caldi 
E ghemo Yitorio e ghen Garibaldi; 
Che se le galine le i fesse anca freschi 
Tei nostri paesi no edem pi Todesehi: 
A marzo dispeto de vu, dei patani, 
Chi, voja, no voja, saremo Taliani. 

Fel. . Ma mi fradel caro, talian de son nafc>, 

Talian de son sempre, se i cambia anca stato. 

Mat. Par esser taliani no basta esser nati, 
Bison che taliani de semo de fati; 
Bison che sentemo l'amor dei fradei, 
E no che portemo i todesehi e i zuchei. 
Par esser taliani el nome noi basta, 
Par far i paneti ghe voi dela pasta, 
E quei che ten suso le zuche e i patani 
No i merita el nome de veri italiani. 
L'Italia, la Patria bison che guardemo 
De amarla de core de pi che podemo. 

Fel. Coss'ela sta Italia, sta patria, compare 

Coss'ele ste cose che ghemo da amare? 

Mat. L'Italia è la parte pi bela del mondo, 

Lè un regno che in tera no glie '1 so secondo; 

L'Italia ga tuto, ghe bele stagioni, 

Glie l'aria pi sana, ghe i campi pi boni, 

Ghe grani, glie vini, ghe ojo, ghe fruti: 

In suma lè '1 mejo paese de tuti. 

Sta Italia andò' ghemo el pare e la mare, 

Le nostre fameje, le cose pi care! 

Lè questa la patria che ghemo 'da amare. 

Fel. Ma mi par amarla coss' onti da fare? 

Mat. Bison nar d' acordo coi nostri tereri, 

Che no apia da egnere mai pi dei stranieri 
Todeschi, Franzesi o de altre nazioni ' * 
Tei nostri paesi par far da patroni. 
Ste tere italiane par riuaiftri ge fate 
E lori che i staga a magnar le patate ; 1 
Chi lori no è nati dt zerto, par guio, 
El nostro descorso no i la mai capio; 1 
Gnissun dei so nomi ai nostri i someja'; 
Ma donche i todeschi ge nantra fameja. 
Se amemo la Patria blson procurare 
Che chi da nuantri no giaa da tornare.' 
Se '1 nostro Signore già fati nar via 
Che i staga par sempre lontan mite mià. 

Fel. Ma de fenti mo obrighi a erla da amare? 
' Me indis che le si pi a pi tosto- cagnaie. 

Mat. No, no Ool, cagnaré, de semo obrighè 

De amarla la patria e amarla anca assè. 
Qualunque sia Populo che al mondo sia sta 
La ama la so patria, la so libertà; ■ 1 ■ 
De fati lè un obrigo che ghemo tei core 
Stampà fin te l'anima dal nostro Signore. 
Varden fin le bestie, par no sbandortare 
El nio, le so tane, se lassa copare. 
Chi donche sto obrigo lo da la natura • 
D'aver par la patria amore e premura. 

Qualunque sia Populo, lo sa che è pecato 
No amar la so patria secondo el so stato. 
La sacra Scritura lo dise ben tiara, 
Che a tuti sta patria la ga da saer cara. 
Se ardemo la storia dei populi Abrei 
Che amore de patria no à bù i Macabei? 
SU santi par eia gè corsi olentera 
Tante olte , al martirio, tante olte ala guera. 
So fipi, le so.vìssare mandava le mare 
Par nare a, defenderla, par narla a salvare. 
Te contarp un fato Jodà dal Signore, . 
Che fa fin da pianare ci gabia bon core. 
Un zerto Nicànore crudele sograno 
Del Populo Ebreo straniero e tirano 
. El manda i soldadi, 'na barbara gente,, 
A far presonero un poro inuzente ; 
Sto tal sin' acord#, el core bel belo, 
El sera la porta, Ql mete el pontelo; 
I donde là lori, la porta e serà, 
E i scomenzja a sforzarla con quanto i .ga fià. 
Ge dreo che r la rompe, ma intanto el patron 
Ven do, el se prezìpita dal pi elto barcqn, 
El croa doso in tera col fià che ghe van^a 
El tole un cortelo el se erde la panza, 
El caa le bue le e drito el se sforza 
fiutargliele in fazza col' ultima fòrza. 
Cossita a morire Iddio la spirà 
Pitosto de perdre la so libertà, 
E nar in te mane, de un tristo tiranp 
Che espando straniero, fasea da sograno. 
Lo Spiritu Santo lo stima e lo loda, 
Parche par la patria le morto in sta foda. 

Fei.. Ma se emo da ara&re la patria tossita , 
I preti al Vangelio, parche no lai dita? 
Parche no istruirne, parchè no insegnare 
Che lè anca pecato no verla da amare? 

Mat. Bison che te sapi che i preti no i pole (! 
Co i fa le so prediche dir zerte parole. 

I siori.Todeschi già sempre proibì 
De dirgliele al populo ste cose che chi: 
Se un prete esse dito : Se siete taliani 
Scazzate i Todeschi che sono titani: 
Se un Paroco o un Prete disea ste parole, 
Chi soto ai Todeschi nel vedea pi '1 sole 
E quanti fiol caro che i da fin picà 
Parchè par la Patria giavea predica. 
Ghe sta po dei Preti che a dir la erità 
L'amor de la patria no i la mai impara: 
No i la mai saesto che i nostri zuconi 
No i ghea gnan derito de farse patroni. 

Fel. Ma pian, no scaldarte, ci è sta che t'à dito 

Che a star chi i Todeschi no i ghesse derito? 
Gè egnui chi del quindese già venzo i Franz esi 
Restando patroni dei nostri paesi. 

Mat. Va là te se un ràvano, che ti no te se 
Le cose ben drite conforme che giè: 
Bison che te sapi che i nostri paesi 
No ge dei Todeschi, ne gnan dei Francesi, 
Dei nostri paesi gè ste i Veneziani 
I veri padroni per mile e pi ani; 
Chi donchc nuantri sen veri taliani 
E no i ghea derito de egner chi i patani. 
Ei sior Napolion che ghera na volta 
Sta tera a Venenzia le lu eh' er la tolta; 
Le sta de so testa che '1 Dose ai Francesi 
La zesso Venenzia e i nostri paesi; 
El re dela Franza la da po a Francesco 
Che chi noi ghe intrava essando Todesco; 
Po dopo i Francesi ge egnui nantra olta, 
Già fato la guera e al'Austria i la tolta, 
Cossi in pochi ani sto poaro stato 
Le passà do tre olte da Erode a Pilato. 
Ma infine i Sografi! d' acordo fra lori 
Già venzo i Francesi e servo signori.' 
Ge ne tuti a Viena, già fato congresso 
E ancora i Todeschi già tolto possesso: 

Oe egnui chi del quindesc già messo do '1 zesto 
E i sa senta doso de pi chi a podesto. 
E i sa spiocia fora e in pochi de ani 
Ge deentè patroni de tuti i taliani: 
Todeschi par tuto con duchi e duchini 
Ge egnui chi a pelarne con fa codeghini. 

Fel. Ma speta compare, ma quietete, senti: 

Se i nostri Taliani giè stò ben contonti 
Che i sipia chi lori, che i staga sovrani 
Ge veri patroni de tuti i taliani? 

Mat. Ci è sta che la dito ! . . per forza i cognèa 
Star soto i todeschi siben no i volea, 
Par forza se cogne ni ostrarse contenti 
Parche no se pole tirarghe do denti; 
I cognea ubidirli parchè i ghea '1 canon, 
Ma contra il derito e contra rason 
Ci vuto che olesse aver par patron 
Un vero tirano che '1 doara el basto n, 
Che '1 pica ci despica, che '1 magna, che '1 tole, 
Che '1 fa pagar tuto, che '1 fa quel che '1 vole, 
Che *1 tol su i taliani par fargli po nare 
Su là a ca 4el diaolo par farli copare? 
Par darte n' esempio, se chi 'n la me casa 
Vegnesse un foresto mi vuto che tasa? 
Se lu el me disesse sta casa qua è mia 
Mi voi abitar ghe vu caro ande via; 
Mi zerto se posso ghe maco la goba 
Son creto a defendre la casa e la roba; 
Ma se i fusse zèngali o ladri che vegna 
No posso defendarme bison che la tegna; 
Ma e sempre 'na cosa che è contra natura 
Se ven sti birbanti chi a far sta fatura; 
Cossi i anca Todeschi s a fato patroni, 
Parchè a descazzarli non serimo boni. 
De pi de 'na volta già fato e brigà 
A oltarseghe contra, ma gnente à giova. 
Le sta quel de soia che a un poco ala volta 
Sta pòara Italia all'Austria V la tolta: 

Rison proprio diro par forza eossUa 

Daresto ai taliani no la nasèa drita. 

Ghe sta 'na braa testa che a meto i taliani 

D'acordo coi altri pietosi soprani; 

El Re Carlo Alberto de Casa Savoja 

Le Lu che e sta '1 primo a moarghe la voja 

A tuta l'Italia par far po la guera 

E torghela a l'Austria sta pòarà tera. 

Mi me lo recordo lè sta el quaranta oto; 

Ma '1 vecio Radeschi na messo ancor soto. 

Senza erghe la grolia de darne conforto 

El bon Carlo Alberto poareto lè morto; 

Ma egnh po so fiolo, Vitorio ben degno 

De darghe le pache a sti teste de legno. 

Là tolto la volta su là ala Zernaja 

lutando la Franza col far na bataja 

Che à dà poi derito ai pori taliani 

De nar ai congressi coi altri sograni 1 

Vitorio a Parigi co Re déia Franz* ■ ; } 

Cossìta scherzando hi fato leanza 

Intanto el Todesco testardo, zucon 

Noi voi recognosoere ci sia Napoleon 

Ma speta na fregola che tei «avare 

Teston d'un Todescho ci lò'o ci jio iè*V 

El Re Galantomo coi so Piemontesi 

Pensava al' Italia, ai nostri paesi. 

E quel dela Franza da amigo e fradelo 

Ghe da na manina d'acordo anca do. y . 

El sa ricorda che al Regno italian 

So Zio le sta el primo a metarghe man»; 

Del Gran Napoleon ben degno needo,' 

E fórsi pi bravo da far a so modo '! 

L'a dito a Vitorio ste quieto, ve giuro, 

Che Italia le vostra, ste pure securo, 

L' Italia voi libera, nè adagio pianin, 

Ma '1 mar de Venenzia sarà '1 so confin. 

I Tàissi superbi i core indretura 

E i passa i confini senza erghe paura: 

Scomenzia la guera i bate e i ribate, 
Ma l'aquila austriacha ghe perde le zate : 
La ven de ritorno gnancor le contenta, 
La perde le pene de n' ala a Majenta, 
Gnancor no la zede e li a solfarin 
Franzesi e Piamonte ghe sbrega el copin. 
Ma li par disgrazia el sior Napolion 
A vedre sta bestia la bu compassion. 
La fato la paze col torghe po via 
Par darla a Vitorio la so Lombardia. - 
Ma l'Austria paraltro le sta ligà streta 
A un caucio ben fermo ligà ala calzeta; 
Cogliendo star ferma, i duchi e i ducati 
T un poco de tempo je ste tu ti andati. 
£ egnù Garibaldi quel' unica spada 
Che podea descosre sta vecia velada 
Che l'Austria pitoca n'avea messo adosso 
Per metre l'Italia 'nte 1 fango, 'nte '1 fosso. 
Se mòe Garibaldi er leya un bresparo 1 
Che tuto defAustria se taca el tabaro 
El core in Zezilia el venze, er la ciapa, 
E tuto l'esercito de Napoli scapa; 
Se mòe anca Vitorio el core, el fa presto, 
Le trupe taliane le ciapa anca '1 resto. 
Restava chi '1 Veneto, ciaparlo era strussia, 
Ma intanto Vitorio se unisse ala Prussia. 
La Prussia, l'Italia d' acordo fra eie 
Le dise chi all'Austria ghe femo la pele : 
Se fa 'na gran guera e in pochi de mesi 
Chi l'Austria se parte dai nostri paesi. 
Con tuti i so forti già speso, già spanto, 
E po già cognesto lassar tuto quanto : : 
E ci è che no vede che e sta quel de Sora 
Clie a fato la grazia che i vaga in malora? 
Fel. Ma speta na fregola ti sior dotoron, 

Che sempre a discorar te ò verghe reson. 

Podeeli i taliani far riduzioni 

Par far chi in 'Italia dei altri patroni? 

Mat. Dei altri Patroni? tanon che te sì; 
L'Italia patrona, bison dir cossi. 
El Re del' Italia Tel primo talian 
E dopo i so suditi, do tuti ala man. 

Fel. Ma donche podeili i boni cristiani 

Nar contro i Todeschiper essere taliani? 

Mat. Ma quando che i populi già olesto cossi 
Le giusta la cosa teston che te sii 

Fel. I populi! i populi! i sarà sta i stori, i 

Sta quieto fiol caro che da ge sto lori. 

E po se anca i populi giavesse volesto 

Securi in consenzia areili podesto? 

Se sente anca in predica che '1 dis l' Antiprete: 

Che a far reoluzioni gnan Dio no permete. 

E a ZèBare a Zèsare e a Dio quel che a Dio, 

Lo dine el Vangelio; e basta e fenio. 

Mat. Ma donche voressito, che tuta sta dente, 
Che tuti sti populi ghe sipia par gnente? 
Che i sia con fa pegore, che i venda che i mazza, 
Se i re lo comanda, lassarli che i fazzaV 
Bison che te sapi che quando un sograno 
El trata coi populo da vero tirano 
Che '1 fa le ingiustizie fasèndo alto e basso 
Se poi desgradario, mandarlo anca a spasso : i 
Se noi se lo merita e tuti noi vole 
Co i vaga d' acordo, sta quieto che i pole. 
Securo che in prima bison che i se intenda 
Che i papia derito de far -Sta fazenda, < 
Gnissun le poi fare de so autorità 
Bison che sia el pubrico, la comunità. 
Bisogna che i varda de verghe prudenza 
Par quel che poi nassere de so conseguenza. 
Bison erghe forza che dopo no nassa 
Massacri de populo fasendo manbassa; 
Se no ghe ste regUle te vedi anca ti 
No lè gnan da metarse a ste cose che chi ; 
Se no ghe i birbanti che ogni mendechè 
I scambia i governi, i scazza via i Re. 

Fel. Ma el populo veneto giieelo derito 

De far tuto quelo che adesso te dito! 

Mat. Eh ! altro che verghelo, se lori i zuconi 

Ge egnui chi par forza par far da patroni, 
Par nuantri i Todeschi ge veri tirani 
I ghea pena el nome par far da sograni. 

Fel. Ma de ste dotrine, da mi no ghe caso, 

No posso convenzarme, no son parsuaso. 

Mat. E pur gè dotrine che 'l ga San Tommaso 

E podarea farteghe dar drento anca '1 naso : 

Lu el dise che è lezito scazzar i tirani 

Siben gè legitimi e veri sograni; 

Ma come t'o dito bison che ghe sia 

Na causa legitima par farli nar via: 

Sarea, par esempio, se senza reson 

I maltrata i so suditi doarando el baston, 

Se i maltrata el populo o se ingiustamente 

I fa pagar massa la poara dente: 

Se po ge stranieri te vedi anca ti 

Che i merita subito scazzarli de pi. 

Fel. Ma i nostrj todeschi dei ste tale quale! 

Cosse '1 che i na fato a nuantri de male ? 

Mat, A dirtele tute le so crudeltè 

Ghe orea giusto un mese e forsi piassè. 
Già fato de tuto par farne deentare 
Todeschi par forza, par lori magnare. 
A tuti i Governi ghe va '1 so tributo 
Ma a nuantri i todeschi ne slaparaa tuto. 
Te ghe un po de campi, laora e laora 
Te si intriga morto a n arghi ne fora. 
Imprestiti, rendite, e tasse e prediai, 
Ci ghea un po de campi restaa fìtuai, 
Con tante grfiezze come eeli da fare 
Sti siori coi campi par farli laorare? 
Ai pori poareti mancava i laori 
E i dasea la colpa che tuto en dai siori. 
Le spie i impiegati paghè da Sograni 
E tuto egnea fora dai pori taliani : 

Coi nostri suori le spie s' ingrassava 

E nuantri pateino e lori i magnava: 

De fati i Todeschi ge egnui chi coi pipqi 

Che gera in miserie fin sora dei ocL . 

T' un pochi de anni ci è sta pi birboni, 

Robando ai taliani già fato i milioni. 

Se morea un parente che 'I fusse anca el pare, 

I fioi quel che i redita i cognea pagare. 

Fin l'oto par zento, se ghera reson 

De far quela lege de miser azioni 

E boli e poteche e aocati e preture 

Ci a poco ci a gnente se nasea a ridure; 

Se se lamentaimo col dir na reson, 

Se nasea anca ris-cio de nai in ]> reson; 

Na spia ne scusava, siben no era vera, 

E zachete subito alon in galera. 

Su cose politiche no cadea parlare, 

Bastaa na parola par farse ligare. 

Già bu fin corajo, sti zuchi e testoni, 

De oler condanarne par fin le intenzioni. 

Ma questo lè '1 manco tin poda^ea dire 

É De quele, fiol caro, da farte stordire ! 

Fel. Matio, ti te mormori, no cade parlare! 

Te credo pi tosto no sta mormorare. :» 

Mat. A dir quel che è pubrico no lè mia pecato, 
La dito anca in predica el nostro curato. 
E quei che fa in prubico un cardie deljto, 
Che '1 tasa po '1 populo, no 'I ga mia derito : 
Se le fusse sconte le cose che ià fato 
Alora se mormora e a dirle è pecato. 

Fel. Ma '1 nostro Anzi prete se i ghe le contava 
No '1 volea saerghene e lu '1 glie criava. 

Mat. Bìson che te sapi, che ,in zerte fazende 
Le cose i le tole conforme i le intende. 
E quei par esempio che par el passa 
Tegnea dai Todeschi, no è sta mai pecà, 
Dir su dei taliani: par tuto i contava i 
Che gera birbanti, che sempre i robava, 

Ghè gera resiarchi, che gera sassini, 

Che i copa le done, che i magna i bambini 

Che i tra do le cese che i vole desfati 

I vescovi, i preti, le moneghe, i frati! 

Le cose pi oribili siben no era vera 

A dirle anca in pulpito pecato noi d'era. 

Tocar i Todeschi e dirghene male 

Alora era subito pecato mortale. 

Fel. Le proprio cossìta te ghe resoli ti 

Di su doriche conteme che senta anca mi. 

Mat. Brusar i paesi no è sta na barbarla! 

Dar fogo par gnente mandarli per aria? 
Sia preti sia frati 'na spia li acusava 
E alòn, condanarli che queio bastava. 
I Vescovi stessi già fato picare 
Parche gera forse de nantro pensare : 
Parche i gaarà dito ai so diocesani 
Che i poi ribelarse ai veri tirani. ■ 
Che i leda le storie dei pori ongaresi, 
Se i ol vedre i castighi de tanti paesi. 
E chi a Castelnovo quei pori abitanti 
Sia richi, sia pòari brusè tuti quanti. 
Quel poaro Oliosi quel veoio curato, 
Domandeghe al populo, cosse che la fatò! 
Lè sconto la in casa che '1 dise el So officio 
Va drento i soldadi e i fa un prezepizioì 
Ti preto brigante, ti contro, so frano 
Sonato campana* ti ludro talianot 
Ma mi no so gnente, i scusa ma i sbalia 

Ti viva Pianono, ti viva la italia / 

I da fato strage e lera inuzente, 
E lu no ghe intrava e noi savea gnente. 
Vestì da soldado spuàndoghe in fazza 
I passa sto prete in modo la piazza. 
E po i se lo mena tei campo de guera, 
Par po fusilarlo 'te quela maniera ; 
Là in medo ai soldadi par tre quatro ore 
I te ghi na fato, ma de ogni colore; 



Ten digo una soia che basta par tute 

Che gnan no i poi farde azione pi brute. 

Sicome in la Cesa i gavù anca el core 

De tor le Particole del nostro Signore, 

La dito quel tale che è sta testimonio, 

Che ghera un soldado o un vero demonio, 

Che apena la visto sto poro curato 

El ga corso incontro scherzando da mato; 

El ciapa burlando un gran bacala 

Che dal formajero V ea prima robà, 

El va rente el prete e alzando sta stèla, 

El tol le particole che '1 ghea in la Bearsela, 

Arente ala gola sta stèla el ghe mete, 

El dise tei dargliela — comunica, prete, 

Ei orrori, Filipo, mo dimoio ti!!.. 

Fel. Gè veri demoni, te ghe reson ti. 

E dopo sto prete l'ai propio copà? 

Mat. No ! dopo i à deciso che i la condanà; 

Ma in strada partendo par nar in fortezza 
El sa po ridoto 'na tal debolezza, 
Che essendo in careto dal gran so desagio, 
Sto poro curato le morto tei viagio. 

Fel: Ah! barbari cani un prete inuzente 

A farlo morire cossita par gnente !.. , 

Mat. E po 'n tei paese già fato na straje, 
Che no podea farla le pedo canaje: 
Sea sconto 'tun logo tra omini e done , 
Tra veci e lioleti, man vinti persone; 
Va drente i soldadi col so comandante 
Va fora, i ghe dise, va fora brigante. 
I và tuti in fila sti pori inuzenti, 
Ma gnan sospetandose de mal tratamenti. 
Un sior se comisera, disendo, sta gente 
Le tuta pazifica no la fato gnente. 
Quel mostro no scolta nò sior, nò parola 
E sbàreghe incontro cossi . . . . 'na pistola. 
Ghe sbara i soldadi con quanti che gè, 
E tuti croa in tera sbusè, massacrò. 



Digitized by Google 



Le mane i bambini, le teste i movea 

Quei mostri ti" inferno ridea, i se godea. 

Fel. Sta cosa già fato sti barbari cani ! . . 

£ già da restare chi in medo ai taliani! . . . 
Che i vaga coi orsi, con tigre, con gene 
Se ge ste capazi de far de ste sene. 

Mat. E pur ghe stà un storico che ha scrìto e stampa 
Che gnente già fato de quel che ò contà, 
E lu anzi la dito, che là a quela dente 
De mal i soldadi no i ga fato gnente. 
Che anzi catando 'na cavra 'tei spini 
I la tirà fora par darghe i basini. 
Le un de quei tali che con tra i taliani 
La dito de tuto . ... e roba da cani. 
Ma mi te lo dito che in zerte fazende 
Ghi he che le tele conformo i le intende. 

Fei.. Le sta donche vera sta barbarità ! . . . 

Mat. Eh ! altro che vera : mi me la contà 
Un poro veceto che è sta s-ciopetà. 1 
Ferìo 'nte na spala, là finto essar morto, 
Le na ìa po bei belo e nissun si n' acorto. 

Fki.. E Dio che le giusto, el ghea da lassare 

Sta dente in italia par beare e magnare? 
Par ciuciar el sangue ai pori talinni ! 
Che i vaga, che i vaga sti razza de c. . . . 

Mat. E qua 'nte la guera che i a fato a Custoda 
Quei pori paesani tratè istessa foda, 
Portarghe via tuto, brusarghe i solari, 
Hobarghe le bestie, spacarghe su i cari. 
E l'osto sul monte, che le 'l pi bon omo 
Che sipia a sto mondo, un gran galantomo, 
Desdruta la casa, brusà 'nca le bote 1 
Già fin bu corajo de darghe le bote, 
1 da fato straje sto poro Cristian 
I volea coparlo con fa el fusse un can; 
Cazzandogli al colo na forca de fero 
Frontandolo al muro i fa sto mesterò: 
I ghe erde la boca e drento i glie cazza 

S gorghe de petrolio de pi de na tazza. 
Ei seguitaa*stordarse sto poro Cristian, 
Ma da l'era inutile . ... ti bevi talian. 
Lè sta Maria Vergine che ancor la salvà 
Che a forza de farghene i larea copà. 

Fel. El vera chi in ultima, che chi anca a Verona 
Già fato morire 'na pdara dona? 

Mat. Pur tropo! le vera, fin l'ultimo dì 

Già olesto, sti porchi, tratarne cossi. 

Fel. Oh! senti compare, e dito mo ti, 
f Che adesso i Todeschi noi torna mai pi? 

Mat. Finché le galine le fa i so pvi freschi, 
Tei nostri paesi no edem pi Todeschi; 
Sui sfogi a Verona par tuto ghe scrito 
— Partito el Todesco — par sempre partito — 
No i torna pi altro sta quieto e securo, 
Se i volesse anca egnère, i cata del duro, ' 
Che i prega el Signore de starne lontani, 
Se no ghe insegnemo a sti siori patani; 
Chi nuantri taliani garen dei soldadi 
Che lori a confronto gè tanti sai adi.: . 
Chi intanto se armeino con fa anca Verona, 
Che i ga quela guardia che par cossi bona, 
Cossi anca nuantri t'un pochi de mesi 
Sarem guardia fisica per tuti i paesi 
E po che i todeschi se moa, se ge boni. 
Che ghe insegneremo, sti bruti zuconi. 

Fel. Ma senti a proposito bison che parlèmo .... 

Mat. Nantra, olta, compare che se cataremo. 

Bison che aga a casa che anco go da fare, 
Sta sera o dominica poden seguitare , . . . 

Fel. Ciào, donca, compare. 

